**Nylig avdød:** Artikkelen handler om en person som døde nylig. Slike biografier kan bli hyppig endret og oppdatert. Les som vanlig Wikipedia med kritisk sans.

**Stein Winge** (1940–2024) var en norsk skuespiller og teaterregissør. Han befattet seg i hovedsak med teater, men hadde også biroller på film, samt noen TV-opptredener.

I 2010 spilte han en av hovedrollene i den prisbelønte miniserien *Koselig med peis*. På teater satte han opp en rekke forestillinger av William Shakespeare og Henrik Ibsen.

Liv og virke
------------

### Bakgrunn

Stein Winge var sønn av billedkunstneren Sigurd Winge (1909–1970) og hans hustru Aagot («Eva») Evang (1904–1979). I tenårene begyntehan å spille fiolin, og ville bli dirigent. Men Claes Gill overbeviste ham om at han måtte bli skuespiller.

Han tok så skuespillerutsannelse fra Statens Teaterhøgskole. Allerede i studietiden satte han opp stykker.

### Karriere

Teatersjef Erik Pierstorff på Trøndelag Teater så Winges talent, men fordi Pierstorff ikke fikk ansette flere skuespillere, fikk Winge stillingen som teatersekretær, men med løfte om å få regissere. 

Han ble først kjent gjennom en oppsetning av William Shakespeares *Hamlet* på Trøndelag Teater i 1972. Han var fast ansatt regissør på Nationaltheatret i perioden 1971–1976. Etter det regisserte han en rekke oppsetninger på Den Nationale Scene.

Han satte opp forestillinger, hovedsakelig av Shakespeare (*Hamlet*, Richard II, Richard III, King Lear og *Othello*), Johann Wolfgang von Goethe, Anton Tsjekhov, greske tragedier og nesten samtlige av Henrik Ibsens verker. Han var også en sterk fortolker av samtidsverk som *Merlin* (Tankred Dorst), *Tiden og rommet* (Botho Strauß) og *Døden og piken* (Ariel Dorfman). Han arbeidet på samtlige norske teatre, var teatersjef på Nationaltheatret og lagd flere TV-produksjoner. I tillegg har han regissert flere skuespill på Los Angeles Theatre Centre og hatt oppsetninger i flere byer i Europa.

Gjennom en 30-årsperiode regisserte han mer enn 150 oppsetninger innen opera og teater. Han var kunstnerisk leder for Torshovteatret, og teatersjef på Nationaltheatret fra 1990 til 1992. Fra 1999 var han sjefregissør på Den Norske Opera hvor han blant annet satte opp *La traviata* i 2003 og *Barabbas* i 2004. Til Ibsenfestivalen 2006 hadde han regien på Ibsens *Når vi døde vaagner*. I 2007 instruerte han Stiklestad-spelet. 16. august 2008 var det premiere på operaen *Tosca* på OscarsborgOperaen med Stein Winge som regissør. Winge var også med på å etablere OscarsborgOperaen i 1998. Han var også regissør for Wolfgang Amadeus Mozarts opera Tryllefløyten, som ble oppført på OscarsborgOperaen i 1998.

### Familie

Stein Winge var gift med skuespilleren Kari Onstad fra 1964 til hennes død i 2020. Han er far til skuespiller Julie Winge, komponist Sigurd Nikolai Winge og skuespiller Viktoria Winge. Han er sønn av kunstneren Sigurd Winge og den tidligere skuespilleren Eva(Aagot) Winge, født Evang (1904–1979).

Priser og nominasjoner
----------------------

Winge mottok flere priser og ble utnevnt til ridder av 1. klasse av St. Olavs Orden. 

Han ble belønnet med Heddaprisen to ganger; første gang i 1999 for beste regi og andre gang i 2019 da han fikk Heddakomiteens ærespris.

I 2012 ble han nominert til den internasjonale Emmy-prisen i klassen beste mannlige skuespiller, for hovedrollene i TV-serien *Koselig med peis*.

I 2005 ble han intervjuet og portrettert i TV 2s portrett-serie *Tonje Steinsland møter…*

Referanser
----------

1. ↑   Store norske leksikon, Store norske leksikon-ID Stein\_Winge[Hentet fra Wikidata]
2. ↑   ČSFD person-ID 168594, besøkt 9. oktober 2017[Hentet fra Wikidata]
3. ↑   Store norske leksikon, snl.no, besøkt 29. juni 2021[Hentet fra Wikidata]
4. 1 2   NRK, Ingvill Dybfest Dahl, «Teaterregissør Stein Winge er død», verkets språk bokmål, utgitt 26. februar 2024, besøkt 26. februar 2024[Hentet fra Wikidata]
5. ↑   Norsk biografisk leksikon, nbl.snl.no[Hentet fra Wikidata]
6. ↑   Heddaprisen, «Vinnere 1999», besøkt 6. juni 2019[Hentet fra Wikidata]
7. ↑   «- Jeg har tjent mye penger på dette», publisert i Dagbladet, utgitt 16. juni 2019, besøkt 17. juni 2019[Hentet fra Wikidata]
8. ↑  Bikset, Lillian (28. mars 2020). «Kari Onstad». *Store norske leksikon*. Besøkt 20. juli 2020.
9. ↑  Grønneberg, Anders (25. mars 2020). «Skuespiller Kari Onstad er død». *Dagbladet.no* **(norsk)**. Besøkt 20. juli 2020.
10. ↑  Bruteig, Magne (25. februar 2020). «Sigurd Winge». *Norsk biografisk leksikon*. Besøkt 10. april 2020.

Eksterne lenker
---------------

* (en) Stein Winge på Internet Movie Database Rediger på Wikidata

* (no) Stein Winge hos Nationaltheatret Rediger på Wikidata

* (no) Stein Winge hos Sceneweb Rediger på Wikidata

* (sv) Stein Winge i Svensk Filmdatabas Rediger på Wikidata

* (da) Stein Winge på Filmdatabasen Rediger på Wikidata

* (da) Stein Winge på Scope Rediger på Wikidata

* (fr) Stein Winge på Allociné Rediger på Wikidata

* (en) Stein Winge på AllMovie Rediger på Wikidata

* (en) Stein Winge hos The Movie Database Rediger på Wikidata
* (no) Stein Winge hos Filmweb (arkivert)

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Store Danske Encyklopædi **·** Gyldendals Teaterleksikon **·** Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** CiNii **·** Discogs
 |